เซียร์ รังสิต

เซียร์ รังสิต (Zeer Rangsit) เป็นศูนย์การค้าเกี่ยวกับไอทีและอิเล็กทรอนิกส์ ดำเนินงานโดย บริษัท เซียร์ พร็อพเพอร์ตี้ จำกัด (มหาชน) ตั้งอยู่ที่ 99 หมู่ 8 ตำบลคูคต อำเภอลำลูกกา จังหวัดปทุมธานี 12130 (ไม่ได้ตั้งอยู่ในตำบลประชาธิปัตย์ อำเภอธัญบุรี ที่เป็นที่ตั้งของเทศบาลนครรังสิตแต่ผู้คนบริเวณนี้ถือว่าอยู่ในย่านรังสิตเพราะอยู่ใกล้เคียงกัน) ใกล้กับทางแยกถนนพหลโยธินกับจุดสิ้นสุดของถนนวิภาวดีรังสิต ในอดีตเคยมีสาขาเซียร์ ราชเทวี เปิดดำเนินการเมื่อปี พ.ศ. 2534

**อาคาร**
อาคารหลักของเซียร์ รังสิตเป็นอาคาร 9 ชั้น (รวมชั้นใต้ดิน) ส่วนใหญ่จะเปิดพื้นที่ให้เช่าร้านค้าประเภทไอที อาทิ คอมพิวเตอร์ ฮาร์ดแวร์ ซอฟต์แวร์ โทรศัพท์มือถือ กล้องถ่ายรูป ฯลฯ นอกจากนี้ยังมีศูนย์อิเล็กทรอนิกส์ ศูนย์ซ่อมคอมพิวเตอร์ ศูนย์รวมเครื่องใช้ไฟฟ้า เฟอร์นิเจอร์ อุปกรณ์กีฬา สถาบันไอที ร้านหนังสือ ซูเปอร์มาร์เก็ต ธนาคาร ภัตตาคาร ฯลฯ ชั้นใต้ดินส่วนใหญ่เป็นภัตตาคารและศูนย์อาหาร ชั้นสองช่วงกลางเป็นห้องโถงทะลุถึงชั้นห้าเป็นลานส่งเสริมการขาย ชั้นสามส่วนใหญ่เป็นไอทีซิตี้ ชั้นสี่ส่วนใหญ่เป็นเฟอร์นิเจอร์ ชั้นห้ามีลานกิจกรรมพิเศษ เช่นกิจกรรมแข่งขันหุ่นยนต์ หุ่นยนต์เลโก้ นัดพบแรงงาน ส่วนกลางของอาคารมีส่วนที่ต่อเติมอีก 10 ชั้น (มีลิฟต์แยกต่างหาก) ซึ่งใช้เป็น โรงแรมเอเชียแอร์พอร์ท สำนักงานสรรพากร จังหวัดปทุมธานี ห้องประชุมสัมมนา และพื้นที่สำนักงานให้เช่าอื่น ๆ
เดิมอาคารหลักของเซียร์ รังสิต แบ่งเป็นสองโซน ถ้ามองจากด้านหน้า โซนซ้ายเป็นศูนย์การค้าในชื่อ เซียร์ สตรีต (Zeer Street) และโซนขวาเป็นห้างสรรพสินค้าในชื่อ เดอะดีโป้ (The Depot) บริหารงานโดยบริษัท เดอะดีโป้อินเตอร์เนชั่นแนล จำกัด แต่เนื่องจากวิกฤตเศรษฐกิจ พ.ศ. 2540 ทำให้เดอะดีโป้ต้องปิดตัวไป และภายในปี พ.ศ. 2541 ได้รวมพื้นที่เข้าด้วยกันเป็นศูนย์การค้าทั้งอาคาร(ภายใต้สโลแกน ไอทีเซียร์ รังสิต)
นอกจากนี้ยังมีอาคาร โบ๊เบ๊รังสิต-รังสิตอาเขต อยู่ทางทิศใต้ ซึ่งเป็นศูนย์การค้าชั้นเดียว เปิดให้เช่าร้านขายสินค้าประเภทเสื้อผ้าเป็นหลัก บริเวณโดยรอบเป็นลานจอดรถ ลานจอดรถด้านหน้าบางส่วนถูกใช้เป็นตลาดนัดอาหารสำเร็จรูป ซึ่งมีร้านตั้งขายทุกวัน
ช่วงอุทกภัยในประเทศไทย พ.ศ. 2554 เซียร์ รังสิตก็ได้รับผลกระทบ ระดับน้ำท่วมสูงสุดมากกว่า 1 เมตรจากผิวถนน พื้นที่ชั้นใต้ดินเสียหายทั้งหมด แต่ชั้นหนึ่งเป็นต้นไปไม่ได้รับผลกระทบ สามารถเปิดให้บริการตามปกติ แต่ถึงแม้น้ำจะลดแล้วก็ต้องซ่อมแซมเป็นแรมเดือน บางร้านย้ายมาดำเนินกิจการชั่วคราวบริเวณชั้นหนึ่ง ตลาดนัดหน้าอาคารก็ได้รับผลกระทบเช่นกัน ทางเซียร์ได้ต่อเติมนั่งร้านเหนือระดับน้ำให้ตลาดนัดยังสามารถซื้อขายกันได้ เรียกกันอย่างไม่เป็นทางการว่า ตลาดนัดลอยน้ำ

**THE Hub**
ศูนย์รวมสินค้าแฟชั่นครบวงจร ประกอบไปด้วยศูนย์รวมสินค้าแฟชั่นค้าส่ง ทั้งสุภาพบุรุษและสุภาพสตรี เด็ก รวมถึงเครื่องประดับ เครื่องหนัง ศูนย์รวมกิ๊ฟช็อป เครื่องใช้ เครื่องสำอาง ของชำร่วย สถานเสริมความงาม ร้านทอง ของเล่น ฯลฯ โดยมีพื้นที่ขาย 3 ชั้น พื้นที่จอดรถในอาคารเดอะฮับสามารถจอดรถได้ประมาณ 500 คัน ภายในอาคารเซียร์ รังสิต 3,500 คัน และลานจอดรถด้านนอกอาคารกว่า 2,500 คัน
นอกจากนี้ ยังมีการเชื่อมการค้าทั้ง 2 อาคาร ด้วยทางเชื่อม sky walk ที่ชั้น 2 และชั้น 3 ทั้งโซนหน้าและด้านหลังของอาคาร เพื่อเพิ่มความสะดวกในการซื้อสินค้าและบริการ

**การคมนาคม**

**รถโดยสารประจำทาง**

**องค์การขนส่งมวลชนกรุงเทพ**
 59 (1-8) รังสิต - สุทธิสาร - ศรีอยุธยา - สนามหลวง- 59 (เดิม) รังสิต - จตุจักร - กิ่งเพชร - สนามหลวง- 95ก (1-11) รังสิต - แฮปปี้แลนด์- 114 (1-21) รังสิต - นครอินทร์ (พระราม 5)- 185 (1-16) (รังสิต -) แยกลำลูกกา - พระราม 9- 356 มธ.ศูนย์รังสิต - บางใหญ่- 510 (1-19) มธ.ศูนย์รังสิต - อนุสาวรีย์ชัย- 510E (1-20E) มธ.ศูนย์รังสิต - อนุสาวรีย์ชัย- 520 (1-68) มีนุบรี - รังสิต (- ตลาดไท)- 522 (1-22E) รังสิต - ทางด่วน - อนุสาวรีย์ชัย- 1-7E (59E) รังสิต - ทางด่วน - สนามหลวง

**บจก.ไทยสมายล์บัส**
 34 (เดิม) รังสิต - หัวลำโพง- 34X ฟิวเจอร์พาร์ครังสิต - BTS แยก คปอ.- 34E (1-2E) รังสิต - ทางด่วน - หัวลำโพง- 39A (1-4) มธ.ศูนย์รังสิต - บางเขน- 39 (1-5) รังสิต - อนุสาวรีย์ชัย- 39 (เดิม) ตลาดไท - อนุสาวรีย์ชัย- 187 (1-17) ธัญบุรี คลอง 3 - อนุสาวรีย์ชัย- 504 (1-18E) รังสิต - ทางด่วน - บางรัก- 538 (1-24E) มทร.ธัญบุรี - ทางด่วน - รพ.สงฆ์- 554 (S2) รังสิต - ทางด่วน - ท่าอากาศยานสุวรรณภูมิ- 1-31 คลองหลวง คลอง 5 - ศูนย์ราชการ แจ้งวัฒนะ

**เอกชนรายอื่นๆ**
 34 ฟิวเจอร์พาร์ครังสิต - BTS แยก คปอ.- 6038 เซียร์รังสิต - ซ.รังสิต-นครนายก 18 - สะพานฟ้า- 6038 เซียร์รังสิต - ซ.รังสิต-นครนายก 2 - สะพานฟ้า- 6038 เซียร์รังสิต - สนามกอล์ฟธูปะเตมีย์- 6038 เซียร์รังสิต - หมู่บ้านพฤกษา 20- 6250 (374) รังสิต - ลำลูกกา คลอง 16- 6250 รังสิต - ลำลูกกา คลอง 10- ต.39 ฟิวเจอร์พาร์ครังสิต - มีนบุรี- ต.41 เมเจอร์รังสิต - เดอะมอลล์บางกะปิ- ต.83 ฟิวเจอร์พาร์ครังสิต - อนุสาวรีย์ชัย- ต.84 ธัญบุรี คลอง 1 - อนุสาวรีย์ชัย- ต.84A ฟิวเจอร์พาร์ครังสิต - จตุจักร- ต.95 ฟิวเจอร์พาร์ครังสิต - ม.รามคำแหง- ต.99 เมเจอร์รังสิต - สายใต้ใหม่- ต.114 ฟิวเจอร์พาร์ครังสิต - เดอะมอลล์งามวงศ์วาน- ต.118 มธ.ศูนย์รังสิต - จตุจักร- ต.356 ปากเกร็ด - ฟิวเจอร์พาร์ครังสิต

**แหล่งข้อมูลอื่น**
 เว็บไซต์ทางการของเซียร์ รังสิต
หมวดหมู่:ห้างสรรพสินค้าในประเทศไทย
หมวดหมู่:ศูนย์การค้าในจังหวัดปทุมธานี
หมวดหมู่:บริษัทในจังหวัดปทุมธานี
หมวดหมู่:สิ่งก่อสร้างในอำเภอลำลูกกา